ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Σεπτεμβρίου 1982

περί διαπιστώσεως ότι η εισαγωγή της συσκευής με την ονομασία «Tropel - Single-Frequency He Ne Laser, model 100» δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/688/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η ιταλική κυβέρνηση, με επιστολή της της 25ης Φεβρουαρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Tropel - Single-Frequency He Ne Laser, model 100», που παραγγέλθηκε στις 13 Σεπτεμβρίου 1978 και προορίζεται για τη μελέτη της συμπεριφοράς των ακτινοβολιών λέιζερ σε μεγάλο ύψος, πρέπει να θεωρηθεί ή όχι επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 15 Ιουλίου 1982 στα πλαίσια της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ένα λέιζερ· ότι τα αντικειμενικά τεχνικά χαρακτηριστικά της, όπως η ισχύς σε σχέση με τη συχνότητα λειτουργίας, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·

ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Tropel - Single-Frequency He Ne Laser, model 100», που αποτελεί το αντικείμενο της αιτήσεως της 25ης Φεβρουαρίου 1982 της ιταλικής κυβερνήσεως, δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 27 Σεπτεμβρίου 1982.

Για την 'Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
23.8.82 ΕπίσημηΕφημερίδατώνΕύρωπαϊκοϋνΚοινοτήτων 'Αριθ.L247/33
ΑΠΟΦΑΣΗΤΟΥΣΥΜΒΟΥΛΙΟΥ
τής28ης'Ιουλίου1982
περίσυνάψεωςσυμφωνίαςύπόμορφήάνταλλαγήςέπιστολωνγιάτήδεύτερηένδιάμεση
παράτασητοΰπρωτοκόλλουπούέπισυνάπτεταιστήσυμφωνίαμεταξύτήςκυβερνήσεωςτής
ΔημοκρατίαςτήςΓουινέαςΜπνσσάουκαίτήςΕύρωπαϊκήςΟικονομικήςΚοινότηταςπερίτής
αλιείαςστήάνοικτήτώνάκτώντήςΓουινέαςΜπισσάου
(82/61Q/EOK)
ΑΠΟΦΑΣΙΖΕΙ : ΤΟΣΥΜΒΟΥΛΙΟ ΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
"Εχονταςύπόψη:
τήσυνθήκηπερίιδρύσεωςτήςΕύρωπαϊκήςΟικονομικής
Κοινότητας,
τήσυμφωνίαμεταξύτήςκυβερνήσεωςτηςΔημοκρατίας
τήςΓουινέαςΜπισσάουκαίτήςΕύρωπαϊκήςΟικονομι­
κήςΚοινότηταςπερίτήςάλιείαςστάανοικτάτώνακτών
τήςΓουινέαςΜπισσάου('),καίιδίωςτόάρθρο17δεύ­
τεροεδάφιο,
τήνπρότασητήςΕπιτροπής,Αρθρο1
Ήσυμφωνίαύπόμορφήανταλλαγήςεπιστολώνπερίτής
δευτέραςένδιάμεσηςπαρατάσεωςτοϋπρωτοκόλλουπού
έπισυνάπτεταιστήσυμφωνίαμεταξύτήςκυβερνήσεως
τήςΔημοκρατίαςτήςΓουινέαςΜπισσάουκαίτήςΕύρω­
παϊκήςΟικονομικήςΚοινότηταςπερίτήςάλιείαςστά
άνοικτάτώνάκτώντήςΣενεγάληςέγκρίνεταιέξόνόμα­
τοςτήςΚοινότητας .
Τόκείμενοτήςσυμφωνίαςπροσαρτάταιστήνπαρούσα
απόφαση.
Εκτιμώντας :
Αρθρο2
ΣτόνΠρόεδροτοϋΣυμβουλίουάνατίθεταινάόρίσειτά
πρόσωπατάόποιαέξουσιοδοτοϋνται νάύπογράψουντή
συμφωνίαμέδεσμευτικόγιάτήνΚοινότηταάποτέλεσμα .
ΈγινεστίςΒρυξέλλες,στίς28'Ιουλίου1982.ότιήΚοινότητακαίήΓουινέαΜπισσάουάρχισαντίς
διαπραγματεύσεις ,πούπροβλέπονταιστόάρθρο17δεύ­
τεροέδάφιοτήςσυμφωνίας ,γιάτόνκαθορισμότώντρο­
ποποιήσεωνήτώνσυμπληρώσεων πούπρέπεινάέπέλ­
θουνστάπαραρτήματάτηςήστόπρωτόκολλοπούανα­
φέρεταιστόάρθρο9"
ότιτάδύομέρησυμφώνησαννάπαρατείνουντόένλόγω
πρωτόκολλογιάμιάνέαένδιάμεσηπερίοδοάπότήν1η
Αύγούστουέωςτίς31Δεκεμβρίου1982,άναμένονταςτό
όριστικόάποτέλεσματώνδιαπραγματεύσεων αύτών,ΓιάτόΣυμβούλιο
ΌΠρόεδρος
O.MØLLER
(1)ΕΕάριθ.L226της29.8.1980,σ.34.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 20ής Σεπτεμβρίου 1982

βασισμένη στις συνθήκες, σχετική με τις δραστηριότητες αλιείας που ασκούνται στα ύδατα που υπάγονται στην κυριαρχία ή τη δικαιοδοσία των Κρατών μελών, και προσωρινής ισχύος, εν αναμονή της λήψεως τελικών κοινοτικών μέτρων

(82/650/ΕΟΚ)

Το Συμβούλιο αναφέρεται στη δήλωσή του της 30ής Μαΐου 1980 για την κοινή πολιτική αλιείας (1).

Εν αναμονή σχετικής αποφάσεως και λαμβάνοντας υπόψη την αποκλειστική αρμοδιότητα της Κοινότητας για το θέμα αυτό και τις υποχρεώσεις των Κρατών μελών όπως ορίστηκαν από το Δικαστήριο, το Συμβούλιο αποφασίζει:

Από τις 23 Σεπτεμβρίου 1982 μέχρις ότου εκδοθεί απόφαση του Συμβουλίου, και το αργότερο μέχρι τις 31 Οκτωβρίου 1982, τα Κράτη μέλη θα ασκούν τις αλιευτικές τους δραστηριότητες σύμφωνα με τους συνήθεις εποχιακούς κύκλους, λαμβάνοντας υπόψη τα TAC που πρότεινε η Επιτροπή στις 21 Ιουνίου 1982, όπως αυτά τροποποιήθηκαν στις 29 Ιουνίου 1982, στις 21 Ιουλίου 1982 και στις 27 Αυγούστου 1982, καθώς και το μέρος αυτών των TAC που παραμένει διαθέσιμο για την Κοινότητα στα πλαίσια των δεσμεύσεών της με τις τρίτες χώρες.

Έγινε στις Βρυξέλλες, στις 20 Σεπτεμβρίου 1982.

Για το Συμβούλιο

Ο Πρόεδρος

N. A. KOFOED

(1) ΕΕ αριθ. C 158 της 27. 6. 1980, σ. 2.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Αυγούστου 1982

περί διαπιστώσεως ότι η εισαγωγή της συσκευής με την ονομασία «OKI - Reflex Klystron, model 55V11 and model 60V12» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/589/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η γερμανική κυβέρνηση, με επιστολή της της 4ης Φεβρουαρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν οι συσκευές με την ονομασία «OKI - Reflex Klystron, model 55V11 and model 60V12» που παραγγέλθηκαν στις 30 Ιουλίου 1980 και που προορίζονται να χρησιμοποιηθούν για την υποχιλιοστομετρική φασματοσκοπία σαν πηγή ακτινοβολίας χιλιοστομετρικών κυμάτων, πρέπει να θεωρηθούν ή όχι ως επιστημονικές καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 16 Ιουλίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευές είναι ηλεκτρονικές λυχνίες·

ότι δεν έχουν τα αντικειμενικά χαρακτηριστικά, τα οποία να τις καθιστούν κατάλληλες για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκειμένη περίπτωση χρησιμοποίηση των εν λόγω συσκευών δεν θα ήταν δυνατόν, μόνη της, να τους προσδώσει τον χαρακτήρα των επιστημονικών συσκευών· ότι δεν δικαιολογείται, συνεπώς, η παραχώρηση ατέλειας στις εν λόγω συσκευές,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή των συσκευών με την ονομασία «OKI - Reflex Klystron, model 55V11 and model 60V12» που αποτελεί το αντικείμενο της αιτήσεως της 4ης Φεβρουαρίου 1982 της γερμανικής κυβερνήσεως, δεν δύναται να πραγματοποιηθεί ατελώς, ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 6 Αυγούστου 1982.

Για την 'Επιτροπή

Etienne DAVIGNON

Αντιπρόεδρος

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Ιουλίου 1982

περί εγκρίσεως του διευρυμένου προγράμματος για την εξάλειψη της φυματιώσεως των βοοειδών που υποβλήθηκε από τη Γαλλική Δημοκρατία

(Το κείμενο στη γαλλική γλώσσα είναι το μόνο αυθεντικό)

(82/542/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 77/391/ΕΟΚ του Συμβουλίου της 17ης Μαΐου 1977 περί καθιερώσεως κοινοτικού προγράμματος με σκοπό την εξάλειψη της βρουκελλώσεως, της φυματιώσεως και της λευκώσεως των βοοειδών (1), και ιδίως το άρθρο 9 παράγραφος 2,

την οδηγία 78/52/ΕΟΚ του Συμβουλίου της 13ης Δεκεμβρίου 1977 περί καθιερώσεως κοινοτικών κριτηρίων που εφαρμόζονται στα εθνικά σχέδια επιταχύνσεως της εξαλείψεως της βρουκελλώσεως, της φυματιώσεως και της ενζωοτικής λευκώσεως στα βοοειδή (2), και ιδίως το κεφάλαιο ΙΙΙ,

την απόφαση 78/539/ΕΟΚ της Επιτροπής της 6ης Ιουνίου 1978 περί εγκρίσεως του προγράμματος για την εξάλειψη της φυματιώσεως των βοοειδών που υποβλήθηκε από τη Δημοκρατία της Γαλλίας (3),

την οδηγία 82/400/ΕΟΚ του Συμβουλίου της 14ης Ιουνίου 1982 περί τροποποιήσεως της οδηγίας 77/391/ΕΟΚ και καθιερώσεως συμπληρωματικού κοινοτικού προγράμματος για την εξάλειψη της βρουκελλώσεως, της φυματιώσεως και της λευκώσεως των βοοειδών (4),

Εκτιμώντας:

ότι με επιστολή της 27ης Ιανουαρίου 1982 η Γαλλική Δημοκρατία κοινοποίησε στην Επιτροπή ένα διευρυμένο πρόγραμμα για την εξάλειψη της φυματιώσεως των βοοειδών·

ότι, μετά από εξέταση και αφού λήφθηκε υπόψη η επιτυχία του αρχικού προγράμματος, ότι το διευρυμένο πρόγραμμα είναι σύμφωνο με τις οδηγίες 77/391/ΕΟΚ, 78/52/ΕΟΚ και 82/400/ΕΟΚ·

ότι το διευρυμένο πρόγραμμα εξασφαλίζει τη συνέχιση των μέτρων που ελήφθησαν στο πλαίσιο του αρχικού προγράμματος και ότι το αρχικό πρόγραμμα έληξε την 1η Ιουλίου 1981·

ότι τα μέτρα που ελήφθησαν στο πλαίσιο του διευρυμένου προγράμματος εφαρμόζονται από την 1η Ιουλίου 1981· ότι, συνεπώς, πληρούνται οι προϋποθέσεις για χρηματοδοτική συμμετοχή της Κοινότητας·

ότι το αναλυτικό πρόγραμμα επιτρέπει να εκτελεί κτηνίατρος της κρατικής υπηρεσίας τις εξετάσεις για φυματίωση σε ορισμένες αγέλες και ζώνες που παρουσιάζουν μόνιμη μόλυνση·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι ζητήθηκε η γνώμη της Επιτροπής του Ταμείου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το διευρυμένο πρόγραμμα για την εξάλειψη της φυματιώσεως των βοοειδων όπως εφαρμόζεται από τη Γαλλική Δημοκρατία από την 1η Ιουλίου 1981.

Άρθρο 2

Η χρηματοδοτική συμμετοχή της Κοινότητας πραγματοποιείται βάσει των επιλέξιμων δαπανών για τα βοοειδή που θα σφαγούν μετά την 1η Ιουλίου 1981.

Άρθρο 3

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 26 Ιουλίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 145 της 13. 6. 1977, σ. 44.

(2) ΕΕ αριθ. L 15 της 19. 1. 1978, σ. 34.

(3) ΕΕ αριθ. L 164 της 21. 6. 1978, σ. 22.

(4) ΕΕ αριθ. L 173 της 19. 6. 1982, σ. 18.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Ιουλίου 1982

περί διαπιστώσεως ότι η εισαγωγή της συσκευής με την ονομασία «U.S.C - Du Bois Object Analyser, model 404» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/552/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3) και ιδίως το άρθρο 7,

Εκτιμώντας:

ότι η γερμανική κυβέρνηση, με επιστολή της της 25ης Ιανουαρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «U.S.C - Du Bois Object Analyser, model 404» που παραγγέλθηκε την 1η Απριλίου 1980 και που προορίζεται να χρησιμοποιηθεί για τη μελέτη της σύστασης των υλικών εκ παλαιάς πορσελάνης για να γίνει η κατάταξή τους σύμφωνα με τον τόπο προέλευσης και την εποχή της κατασκευής, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 8 Ιουνίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ένας αναλυτής·

ότι δεν έχει αντικειμενικά χαρακτηριστικά, τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατόν, μόνη της, να της προσδώσει τον χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «U.S.C - Du Bois Object Analyser, model 404» που αποτελεί το αντικείμενο της αιτήσεως της 25ης Ιανουαρίου 1982 της γερμανικής κυβερνήσεως, δεν δύναται να πραγματοποιηθεί ατελώς, ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 27 Ιουλίου 1982.

Για την 'Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Ιουλίου 1982

περί διαπιστώσεως ότι η εισαγωγή της συσκευής με την ονομασία «Nicolet-Digital Oscilloscope, model Explorer III» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/511/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η γερμανική κυβέρνηση, με επιστολή της της 7ης Ιανουαρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Nicolet-Digital Oscilloscope, model Explorer III», που παραγγέλθηκε την 13η Ιανουαρίου 1981 και που προορίζεται να χρησιμοποιηθεί για την καταγραφή των κινήσεων των οφθαλμών, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 14 Μαΐου 1982 στο πλαίσιο της επιτροπής δασμολογικών ατελειών προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ένα ταλαντοσκόπιο· ότι δεν έχει αντικειμενικά χαρακτηριστικά, τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκειμένη περίπτωση χρησιμοποιήση της εν λόγω συσκευής δεν θα ήταν δυνατόν, μόνη της, να της προσδώσει τον χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Nicolet-Digital Oscilloscope, model Explorer III» που αποτελεί το αντικείμενο της αιτήσεως, της 7ης Ιανουαρίου 1982, της γερμανικής κυβερνήσεως, δεν δύναται να πραγματοποιηθεί ατελώς, ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 13 Ιουλίου 1982.

Για την 'Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 134 της 31. 5. 1979, σ. 1.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Ιουλίου 1982

περί της διαθέσεως ποσού 30 753 710 ECU σε αντισταθμιστικές καταβολές για τη σταθεροποίηση των εσόδων από τις εξαγωγές (1981)

(82/464/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τη δεύτερη σύμβαση ΑΚΕ-ΕΟΚ, που υπογράφηκε στη Λομέ στις 31 Οκτωβρίου 1979, αποκαλούμενη εφεξής «δεύτερη σύμβαση»,

την εσωτερική συμφωνία του 1979 για τη χρηματοδότηση και τη διαχείριση των κοινοτικών ενισχύσεων, αποκαλούμενη εφεξής « εσωτερική συμφωνία», και ιδίως το άρθρο 9 παράγραφος 1,

την πρόταση της Επιτροπής,

Εκτιμώντας:

ότι το ύψος των αιτήσεων μεταφορών που υποβλήθηκαν για το έτος εφαρμογής 1981 υπερβαίνει τους πόρους που διαθέτει το σύστημα σταθεροποιήσεως των εσόδων από τις εξαγωγές, αποκαλούμενο εφεξής «σύστημα», που θέσπισε η δεύτερη σύμβαση, και ότι η Κοινότητα και τα κράτη ΑΚΕ αποδίδουν μεγάλη σημασία στο σύστημα αυτό·

ότι θα ήταν σκόπιμο, για μία μόνο φορά και για το έτος εφαρμογής 1981, εκτός από τις μεταφορές που θα πραγματοποιηθούν βάσει των διατάξεων της συμβάσεως, να χρησιμοποιηθούν οι δυνατότητες που προσφέρει το άρθρο 9 παράγραφος 1 της εσωτερικής συμφωνίας για να χρηματοδοτηθεί μερική αντιστάθμιση των απωλειών σε έσοδα από εξαγωγές,

ΑΠΟΦΑΣΙΖΕΙ:

Άρθρο 1

Οι πληρωμές, τα προϊόντα και τα έσοδα που αναφέρονται στο άρθρο 9 παράγαφος 1 της εσωτερικής συμφωνίας, τα οποία προέρχονται από προγράμματα που χρηματοδοτήθηκαν από τους πόρους του δεύτερου, τρίτου, τέταρτου και πέμπτου Ευρωπαϊκού Ταμείου Αναπτύξεως, διατίθενται, αφού αφαιρεθεί η προμήθεια της Ευρωπαϊκής Τράπεζας Επενδύσεων, που αποκαλείται εφεξής «Τράπεζα» , έως το ποσό τών:

- 24 264 677 ECU για τα έξι αρχικά Κράτη μέλη της Κοινότητος,

- 6 489 033 ECU για τα τρία Κράτη μέλη που προσχώρησαν στην Κοινότητα το 1973,

για αντισταθμιστικές καταβολές πού, όπως είναι φυσικό, προστίθενται για το έτος εφαρμογής 1981 στους πόρους που είναι διαθέσιμοι βάσει του άρθρου 33 της δεύτερης συμβάσεως.

Οι διατάξεις του συστήματος εφαρμόζονται στις καταβολές αυτές.

Άρθρο 2

Τα ποσά που αναφέρονται στο άρθρο 1 καταβάλλονται από την Τράπεζα, μετά από αίτηση της Επιτροπής, ανάλογα με τα κονδύλια και νομίσματα που είναι όντως διαθέσιμα.

Οι συντελεστές μετατροπής μεταξύ των νομισμάτων αυτών και της ECU θα είναι οι συντελεστές που ισχύουν τη δεύτερη εργάσιμη ημέρα πριν από την καταβολή.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Ισχύει από την ημέρα που ακολουθεί εκείνη της δημοσιεύσεώς της.

Έγινε στις Βρυξέλλες, στις 14 Ιουλίου 1982.

Για το Συμβούλιο

Ο Πρόεδρος

I. NOERGAARD
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 28ης Μαΐου 1982

περί τροποποιήσεως της αποφάσεως 82/173/ΕΟΚ της Επιτροπής περί ενάρξεως διαρκούς δημοπρασίας για την εξαγωγή σκληρού σίτου τον οποίο κατέχει ο ελληνικός οργανισμός παρεμβάσεως

(Το κείμενο στην ελληνική γλώσσα είναι το μόνο αυθεντικό)

(82/391/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3808/81 (2), και ιδίως το άρθρο 7 παράγραφος 5,

τον κανονισμό (ΕΟΚ) αριθ. 376/70 της Επιτροπής της 27ης Φεβρουαρίου 1970 περί καθορισμού των διαδικασιών και των όρων πωλήσεως δημητριακών που ευρίσκονται στην κατοχή των οργανισμών παρμβάσεως (3), όπως τροποποιήθηκε τελευταία από τον κανονισμό (ΕΟΚ) αριθ. 1687/76 (4),

Εκτιμώντας:

ότι η Ελληνική Δημοκρατία, με ανακοίνωσή της στις 13 Μαΐου 1982, γνωστοποίησε στην Επιτροπή την επιθυμία της να καθοριστεί η τελευταία τμηματική δημοπρασία στις 23 Ιουνίου 1982, που αναφέρεται στην απόφαση της Επιτροπής 82/173/ΕΟΚ (5)·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 5, η τρίτη υποπαράγραφος της αποφάσεως 82/173/ΕΟΚ αντικαθίσταται από το ακόλουθο κείμενο:

«Η προθεσμία υποβολής των προσφορών για την τελευταία επιμέρους δημοπρασία λήγει στις 23 Ιουνίου 1982, ώρα 13.00 (ώρα Βρυξελλών).»

Άρθρο 2

Η παρούσα απόφαση απευθύνεται στην Ελληνική Δημοκρατία.

Έγινε στις Βρυξέλλες, στις 28 Μαΐου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 382 της 31. 12. 1981, σ. 37.

(3) ΕΕ αριθ. L 47 της 28. 2. 1970, σ. 49.

(4) ΕΕ αριθ. L 190 της 14. 7. 1976, σ. 1.

(5) ΕΕ αριθ. L 78 της 24. 3. 1982, σ. 25.